गन्ने के फसल में आई भारी कमी से चीनी उत्पादन गिरा
देशके दक्षिणी और पश्चिमी इलाकों के गत दो वर्षाें से सूखे के चपेट में रहने से गन्ने के फसल में आई भारी कमी के कारण चालू चीनी सत्र में 28 फरवरी तक कुल 162.45 लाख टन चीनी का उत्पादन किया गया, जो गत चीनी सत्र की समान अवधि में उत्पादित 199.43 लाख टन से करीब 37 लाख टन कम है। चीनी मिल संगठन इस्मा के गुरुवार को जारी आंकड़ों के अनुसार एक अक्टूबर 2016 से शुरू चालू चीनी सत्र में इस साल 28 फरवरी तक महाराष्ट्र और कर्नाटक जैसे राज्यों के चीनी उत्पादन में भारी गिरावट आई। इन दो राज्यों के अलावा तमिलनाडु, गुजरात, आंध्रप्रदेश, तेलंगाना तथा बिहार का चीनी उत्पादन भी घटा है। आलोच्य अवधि में लेकिन उत्तरप्रदेश , उत्तराखंड, पंजाब, हरियाणा, मध्यप्रदेश तथा छत्तीसगढ़ के चीनी उत्पादन में बढ़त दर्ज की गयी है। इस्मा का कहना है कि गत 28 फरवरी तक पूरे देश के 257 चीनी मिलों में अभी पेराई का काम चल रहा है जबकि गत चीनी सत्र की समान अवधि में 390 चीनी मिलों में काम चल रहा था।
रांची | बीतेदो महीना में चीनी के भाव यहां तेज हो गए हैं। इस समय खुदरा बाजार में चीनी 44 रुपए से 48 रु. प्रति किलो तक बेची जा रही है। बीते वर्ष फरवरी-मार्च में चीनी की कीमत 36 रुपए प्रति किलो तक थी। चीनी की कीमत लगातार बढ़ रही है। प्रमुख उत्पादक राज्यों से आवक महंगी पड़ रही है।
गत 28 फरवरी तक यूपी के चीन मिलाें ने कुल 62.46 लाख टन चीनी का उत्पादन किया, जो गत चीनी सत्र की समान अवधि के 53.51 लाख के आंकड़े से 17% अधिक है। उत्तराखंड में चीनी मिलों ने आलोच्य अवधि में 2.45 लाख टन , पंजाब में साढ़े चार लाख टन, एमपी छत्तीसगढ़ में 3.70 लाख टन चीनी का उत्पादन किया जो गत चीनी सत्र की समान अवधि में उत्पादिन चीनी से अधिक है। महाराष्ट्र में कुल 41.15 लाख टन चीनी का उत्पादन किया जबकि गत चीनी सत्र की समान अवधि में यह आंकडा़ 70.58 लाख टन रहा था। कर्नाटक में 20 लाख टन चीनी का उत्पादन हुआ, जबकि गत सत्र में यह आंकड़ा 36.15 लाख टन रहा था। तमिलनाडु में 6.90 लाख टन चीनी का उत्पादन किया जबकि गत सत्र में इतने ही मिलों ने 5.28 लाख टन चीनी उत्पादित की थी। आंध्रप्रदेश तथा तेलंगाना के चीनी मिलों ने अस अवधि में 4.30 लाख टन चीनी उत्पादित की जबकि गत सत्र में 6.51 लाख टन चीनी का उत्पादन हुआ था। गुजरात की चीनी मिलों ने आठ लाख टन चीनी का उत्पादन किया है। जो पिछले साल से कम है।
चीनी मिलों के काम बंद करने की मुख्य वजह गन्ने की कमी है और मिलों के पहले ही काम बंद करने से चीनी उत्पादन पर असर पड़ा है। दक्षिणी तथा पश्चिमी इलाके बीते दो साल से सूखे को झेल रहे हैं , जिससे गन्ने के उत्पादन को भारी क्षति पहुंची है सूखे के कारण इन इलाकों में प्रति हेक्टेयर गन्ने का उत्पादन भी घट गया है।
hin_Deva hin_Deva hin_Deva hin_Deva hin_Deva